दिल्ली: महिला की कई टुकड़ों में मिली लाश, धड़ से अलग था सिर, पुलिस ने शुरू की जांच   
राहगीर ने पुलिस को दी थी सूचना
शव पर जख्म के कई निशान
पुलिस ने शव को पोस्टमॉर्टम के लिए भेजा
दिल्ली के अलीपुर इलाके से महिला की लाश मिली है. पुलिस (Delhi Police) के अनुसार आरोपियों ने शव के कई टुकड़े किए हैं. शव का धड़ भी शरीर से अलग है. पुलिस (Delhi Police) ने शव को कब्जे में लेकर मामले की जांच शुरू कर दी है. मामले की जांच कर रहे पुलिस अधिकारी (Delhi Police) ने बताया कि शव एक खाली प्लॉट पर पड़ा मिला था. शव के होने की सूचना एक राहगीर ने पुलिस (Delhi Police) को दी. पुलिस की शुरुआती जांच में शव पर कई तरह के जख्मों के निशान मिले हैं. पुलिस अधिकारी (Delhi Police) ने बताया कि शव के साथ चीड़-फाड़ की गई है. उन्होंने बताया कि ऐसा लगता है कि जैसे शव को कुत्तों ने नोचा है. उन्होंने बताया कि हमनें शव को पोस्टमॉर्टम के लिए भेज दिया है. फिलहाल मामले की जांच की जा रही है.
एक ऑटो सवार राहगीर ने नहर के पास सूटकेस पड़ा हुआ देखा था. इसके बाद उसने पुलिस को सूचना दी थी कि नहर के पास एक लावारिश बैग पड़ा हुआ है. जब पुलिस मौके पर पहुंची तो उसने सूटकेस को खोला. सूटकेस खोला तो उसमें लड़की का शव देखकर उनके होश उड़ गए. सूटकेस में 25 साल की लड़की का शव था, जिसके हाथ पर मोहित नाम का टैटू बना हुआ था. इसके साथ ही उसके चेहरे पर करीब पांच से ज्यादा ब्लेड मारने के निशान देखने को मिले.
शव मिलने की जानकारी मिलने के बाद दिल्ली पुलिस के आलाधिकारी भी मौके पर पहुंच गई. पुलिस ने सूटकेस को कब्जे में लेकर जांच में जुट गई थी. पुलिस पूरे इलाके के एक-एक सीसीटीवी फूटेज खंगाल रही थी. पुलिस सूटकेस फेंकने वाले का सुराग ढूंढ़ने की पूरी कोशिश कर रही है.  
वहीं, दूसरी ओर दिल्ली के पहाड़गंज इलाके में पुलिस ने करीब 2 किलोमीटर तक पीछा करके एक शातिर झपटमार को गिरफ्तार किया है. पीछा करते हुए कई जगहों पर पुलिस और झपटमार की भागमभाग सीसीटीवी में कैद हो गई, 
आरोपी का नाम राहुल उर्फ विकास है, जो 6 जनवरी की रात पहाड़गंज इलाके में एक शख्स से मोबाइल छीनकर बाइक से भाग रहा था, तभी वहां मौजूद 3 पुलिसकर्मियों की नजर उस पर पड़ी. पुलिस को देखकर विकास बाइक छोड़कर भरे बाजार में दौड़ने लगा, लेकिन पुलिस ने भी उसका पीछा नहीं छोड़ा. आखिरकार 2 किलोमीटर की भागमभाग के बाद विकास पकड़ा गया, उसके कब्जे से चोरी के 9 मोबाइल बरामद हुए